|  |  |  |
| --- | --- | --- |
| Bosna i HercegovinaFederacija Bosne i Hercegovine**HERCEGOVAČKO-NERETVANSKA ŽUPANIJA-KANTON****Ministarstvo zdravstva, rada** **i socijalne skrbi** | **M O S T A R** | Bosna i HercegovinaFederacija Bosne i Hercegovine**HERCEGOVAČKO-NERETVANSKI KANTON****Ministarstvo zdravstva, rada** **i socijalne zaštite** |

Na temelju točke VIII Odluke Vlade HNŽ-K o načinu utroška novčanih sredstava i utvrđivanju kriterija, uvjeta i načina raspodjele sredstava utvrđenih Proračunom Hercegovačko-neretvanske županije-kantona za 2018. godinu za Ministarstvo zdravstva, rada i socijalne skrbi s pozicije „Financiranje projekata socijalne politike“ za financiranje projekata putem javnog poziva u oblasti socijalne politike za 2018. godinu u Hercegovačko-neretvanskoj županiji-kantonu, broj: 01-1-02-1611/18 od 27.6.2018 godine, Ministarstvo zdravstva, rada i socijalne skrbi HNŽ-K objavljuje:

**J A V N I P O Z I V**

**za odabir projekata iz oblasti socijalne politike koji se planiraju financirati iz Proračuna HNŽ-K za 2018. godinu**

**I**

Predmet javnog poziva je odabir projekata iz oblasti socijalne politikekoji se planiraju financirati iz Proračuna HNŽ-K u 2018. godini za Ministarstvo zdravstva, rada i socijalne skrbi, organizacijska jedinica 19010002, ekonomski kod 614 300 JAN023, u iznosu od 77.000,00 KM (slovima: sedamdesetsedamtisuća KM).

**II**

Pravo na sudjelovanje i dodjelu sredstava iz Proračuna HNŽ-K za 2018. godinu imaju registrirane udruge i organizacije čiji se djelokrug rada odnosi na brigu i skrb o socijalno ugroženim i isključenim osobama na području Hercegovačko-neretvanske županije-kantona.

**III**

Sredstva s pozicije organizacijska jedinica 19010002, ekonomski kod 614 300 JAN023 „Financiranje projekata socijalne politike” za 2018. godinu dodjeljuju se prvenstveno udrugama i organizacijama za projekte koji su sukladno ciljevima i politici Hercegovačko-neretvanske županije-kantona, usmjereni na:

1. pružanje potpore osobama s invaliditetom u smislu prevladavanja prepreka u školovanju, rehabilitaciji, resocijalizaciji, i profesionalnoj edukaciji,
2. pružanje potpore djeci i obiteljima u riziku od razdvajanja kojima je uslijed posebnih okolnosti potreban odgovarajući oblik socijalnih usluga i promociji udomiteljstva,
3. promoviranje i zaštitu ljudskih prava, prava djeteta, zaštite od nasilja u obitelji, pomoć žrtvama radne eksploatacije i trgovine ljudima i slično,
4. programe razvoja socijalnog poduzetništva,
5. pružanje potpore starijim osobama s naglaskom na aktivnosti s ciljem osvješćivanja problema nasilja nad starijim osobama, podizanje kvalitete života starijih osoba s ciljem njihovog zadržavanja u vlastitom domu,
6. pružanje stručne podrške obiteljima.

**IV**

Zahtjevi za dodjelu novčanih sredstava podnose se Ministarstvu zdravstva, rada i socijalne skrbi HNŽ-K na aplikacijskom obrascu koji se može preuzeti na web stranici ministarstva zdravstva, rada i socijalne skrbi: [www.mzrss-hnz-k.ba](http://www.mzrss-hnz-k.ba) ili web stranici Vlade HNŽ: [www.vlada-hnz-k.ba](http://www.vlada-hnz-k.ba)

U zahtjevu se navode ciljevi i namjene za koje se traže sredstva, kao i obrazloženje u čemu se sastoji doprinos u unapređenju i afirmaciji socijalne skrbi HNŽ-K.

Zahtjev za dodjelu sredstava treba da sadrži sljedeću dokumentaciju i podatke :

1. popunjena, potpisana i ovjerena prijava projekta na aplikacijskom obrascu,
2. naziv udruge ili humanitarne organizacije, sa osnovnim podacima,
3. imena osoba odgovornih za realiziranje projekata,
4. broj transakcijskog računa,
5. realizirani projekti,
6. naziv projekta,
7. oblast na koju se projekt odnosi,
8. opis projekta sa ciljevima,
9. indikatori učinka,
10. iznos sredstava koji se traži,
11. struktura sredstava financiranja projekta (osobna sredstva, donacije, sredstva iz

proračuna Federacije BiH, sredstva iz proračuna županije HNŽ, sredstva iz proračuna

općina i dr),

1. odgovorna osoba za realiziranje projekta,
2. rok realiziranja projekta,
3. dokaz o registraciji,
4. posljednji godišnji obračun o poslovanju, s izuzećem udruga i humanitarnih organizacija koje su registrirane manje od godinu dana,
5. dokaz o realiziranim projektima,
6. izvješće o namjenskom utrošku sredstava dodijeljenih u 2017. godini, dostaviti na obrascu koji se može preuzeti na web stranici ministarstva zdravstva, rada i socijalne skrbi HNŽ-K: [www.mzrss-hnz-k.ba](http://www.mzrss-hnz-k.ba) ili web stranici Vlade HNŽ: [www.vlada-hnz-k.ba](http://www.vlada-hnz-k.ba)

**V**

Opći kriteriji za financiranje projekata putem javnog poziva iz oblasti socijalne politike za 2018. godinu:

1. doprinos projekata za ostvarivanje javnog interesa u određenoj oblasti (broj korisnika, realizirani programi, ostvareni predviđeni socijalni učinci i sl.),
2. povezanost predloženog projekta sa prethodnim aktivnostima udruge ili humanitarne organizacije,
3. precizno definirane ciljne skupine i broj korisnika koji su obuhvaćeni projektom (djeca, starije osobe, invalidi i druge ugrožene osobe koje se nalaze na margini društva),
4. detaljno obrazloženje problema odnosno potrebe za realizacijom projekta,
5. transparentnosti i mogućnosti vršenja kontrole ostvarenih rezultata i ocjene uspješnosti projekta,

 6. iznos sredstava potrebnih za financiranje realiziranja projekta, odnosno sudjelovanje

 u financiranju projekta (osobna sredstva, donacija, sredstva iz proračuna Federacije,

 sredstva iz proračuna HNŽ-K, sredstva iz proračuna jedinica lokalne samouprave i

 druga sredstva).

**VI**

Posebni kriteriji za financiranje projekata putem javnog poziva iz oblasti socijalne politike za 2017. godinu:

 1.  kvaliteta ponuđenog projekta s aspekta metodologije izrade, odnosno  jasno

 definiranih ciljeva i metoda provođenja projektnih aktivnosti,

 2.  preporuka stručnjaka ili nadležne institucije iz oblasti u kojoj će se projekt provoditi,

 3.  referiranost udruge ili humanitarne organizacije,

 4.  inovativnost kojom će se popuniti nedostaci postojećih usluga,

 5.  financijska i institucionalna održivost predloženih aktivnosti,

 6. prepoznatljivost potreba u lokalnoj zajednici, relevantna prethodna iskustva u

 provođenju, analize i istraživanje u kojoj je projekt pripremljen,

 7. mogućnost evaluacije i kontrole ostvarenih rezultata te ocjenu uspješnosti postavljenih

 ciljeva.

**VII**

Na dodjelu sredstava nemaju pravo projekti udruga i humanitarnih organizacija koje se bave bilo kakvom profitabilnom i profesionalnom djelatnošću.

**VIII**

Prijave na Javni poziv neće se razmatrati ako:

1. nedostaju formalni uvjeti za kandidiranje projekata (nepotpuna ili netočna dokumentacija),
2. se projektne aktivnosti planiraju izvan područja HNŽ-K,
3. projektne aktivnosti predviđene projektom već postoje,
4. su projekti usmjereni ka vjerskim ciljevima i aktivnostima,
5. su projektne aktivnosti u nadležnosti i odgovornosti Vlade HNŽ-K i jedinica lokalne uprave,
6. se projekti isključivo baziraju na investicijskim ulaganjima, izgradnji i adaptaciji objekata i kupovine opreme,
7. se projekti isključivo odnose na jednokratne manifestacije, kao npr. konferencije, okrugle stolove, seminare, proslave godišnjica, izlete i sl., osim u slučajevima kada su navedene aktivnosti dio trajnijeg i sveobuhvatnijeg projekta,
8. ukoliko udruge i humanitarne organizacije nisu dostavile financijsko i narativno izvješće o namjenskom utrošku sredstava koja su im dodijeljena na temelju ugovora o načinu utroška odobrenih financijskih sredstava za 2017. godinu.

**IX**

Aplikacijski obrazac za podnošenje zahtjeva za dodjelu sredstava sastavni je dio potrebne dokumentacije s kojom se zahtjev podnosi.

**X**

Aplikant može aplicirati na ukupan iznos cijene projekta ili dio nedostajućih sredstava, što je dužan navesti u zahtjevu. Prilikom bodovanja i izrade rang liste korisnika za dodjelu sredstava, u obzir će se uzeti projekti predloženi od strane korisnika sredstava koji su registrirani za obavljanje djelatnosti iz oblasti čije se financiranje predlaže ovim javnim pozivom. Projekti, koji budu predloženi od strane Ministarstva zdravstva, rada i socijalne skrbi HNŽ-K podržat će se sukladno financijskim mogućnostima,  odnosno u maksimalnom iznosu do 5.000,00 KM po korisniku.

**XI**

Korisnici sredstava kojima budu odobrena sredstva na temelju ovoga javnog poziva obvezni su ovom Ministarstvu dostaviti izvješće o namjenskom utrošku dodijeljenih sredstava s originalnom dokumentacijom i fiskalnim računima na temelju koje se dokazuje namjenski utrošak sredstava.

**XII**

Zahtjevi s navedenom dokumentacijom dostavljaju se u zapečaćenim kuvertama na adresu :

 **MINISTARSTVO ZDRAVSTVA, RADA I SOCIJALNE SKRBI**

 **HERCEGOVAČKO-NERETVANSKE ŽUPANIJE-KANTONA**

**„Javni poziv za odabir projekata iz oblasti socijalne politike koji se planiraju**

**financirati iz Proračuna HNŽ-K za 2018. godinu“**

**Stjepana Radića br. 3, 88000 Mostar**

s naznakom:

NE OTVARAJ

Javni poziv je objavljen na web stranici Ministarstva zdravstva, rada i socijalne skrbi HNŽ-K: [www.mzrss-hnz-k.ba](http://www.mzrss-hnz-k.ba) i web stranici Vlade HNŽ-K: [www.vlada-hnz-k.ba](http://www.vlada-hnz-k.ba) a obavijest o javnom pozivu objavljena je u Večernjem listu i Dnevnom avazu.

Krajnji rok za dostavljanje prijava je 10.08.2018. godine.

 Ulica Stjepana Radića br. 3, 88000 Mostar, Tel: 036/326-354, Fax: 036/326-355

e-mail: ministarstvo.zrss.hnz@telemach.ba web: [www.mzrss-hnz-k.ba](http://www.mzrss-hnz-k.ba)